Marius Damian - Intunericul de dincolo 


Intuneric. Frig. 

Mancare - o singura data pe zi, niste bucati de paine intr-o zeama rece. 
Apa - deloc. Doar cea din supa. 

Frig. Foarte frig. 


Peretii sunt reci si vascosi la atingere. Incerc sa explorez incaperea, in 
bezna, cu ochii inchisi. Asa macar ma iluzionez ca eu creez intunericul. Daca ii 
deschid, innebunesc. Mai bine ii las inchisi. Poate maine ... Sau azi? Nici nu stiu 
cate zile au trecut de cand sunt aici. Sau saptamani? Numar in gand clipele si le 
impart in minute, si minutele in ore si orele in zile dar le-am pierdut sirul. Nu mai 
stiu .... 


Usa se deschide brusc. Stiam ca e acolo, am simtit-o cand pipaiam peretii. E 
rece si ea ca si restul. Metal inghetat. Cand am atins-o prima data, m-am zgariat in 
ceva si am simtit cum sangele is da drumul. Oricum, nu mai conteaza. Lumina de 
afara imi zgarie retina si ma face sa clipesc des. Imi acopar ochii. Nu mai suport 
lumina. Oare chiar asa de mult timp a trecut? 


Simt cum sunt prins si tarat de brate pe un coridor lung si pe niste scari 
interminabile. Picioarele mi se lovesc de scari. Ma dor. Dar prefer durerea 
intunericului. Gardienii m-au lasat jos. Sunt intr-o camera larga, cu lumina 
puternica. Alba. Incerc sa deschid ochii. Imi lacrimeaza puternic. Reusesc sa-l tin 
deschisi cateva secunde. Nu vad decat alb. Peste tot. Aud usa trantindu-se. raman 
intins pe jos. 

Linistea ma distruge. Nu aud nimic si in creier simt cum ma apasa linistea. 
Incerc sa cant. Orice imi aduc aminte. Cant tare, strig. Poate ma aud. Ei, si ce? Nu 
ma intereseaza. Acum pot tine ochii deschisi. Sunt fericit. Ma uit prin incapere. 
Goala. Doar intr-un loc, pe un perete, o pata neagra. Ma apropii. Pipai peretele. 
Este o gaura in perete. Nu! 


Nu mai vreau sa imi amintesc de negru si de frigul de acolo. Ma asez jos, cu 
spatele lipit de perete. E cald si bine aici. Sunt chiar recunoscator gardienilor mei. 
Am scapat de frig. Si e lumina. Dar e atat de alb.... 


Inchid ochii si incerc sa adorm. Prin ochiul negru de langa mine simt o 
adiere. Rece. Ma mut de acolo, in cealalta parte a incaperii. Langa usa. Sa fiu 
pregatit. 


Usa se deschide brusc. Stiam ca e acolo. O vedeam. Un gardian intra si imi 
lasa aceeasi farfurie cu supa. Mananc repede si apoi las farfuria langa usa. Ma 
gandesc. Numar din nou. Dar de fapt, merita? Oricum, nu conteaza. Rana de la 
mana mi s-a vindecat, aproape. O coaja subtire a acoperit zgarietura. Sunt bucuros 
acum. Incep din nou sa cant. Si sa strig. Si sa urlu. Am obosit. Ma trantesc pe jos 
si plang. Mult. Nu mai stiu de ce. Dar stiu ca nu pot altfel. Dupa un timp, ma 
linistesc. Adorm. 


Azi incep sa explorez peretii. Incet, fara graba. Pipai cu degetele. Peretii sunt 
calzi si luciosi. As vrea sa pot scrie. Nu am cu ce. O sa le cer gardienilor. 


Le-am cerut. Nu mi-au dat nimic. Drept pedeapsa, m-au taiat de la portie in 
acea zi. Nu o sa le mai cer de acum nimic. Mi-e foame. Mi-e sete. Mi-e cald. Adorm, 
gandindu-ma la intunericul de dincolo. Era racoare acolo... 


Azi ma apropii din nou de ochiul negru. Este singurul lucru interesant din 
incapere. Incerc sa privesc prin el. E negru, mai negru ca noaptea. Daca nu as fi 
simtit curentul de aer, as fi crezut ca este doar o pata neagra. Nu este. Este o gaura 
in perete. Stiu, am verificat. Cu degetele. Marginile sunt perfect lucioase. Imi 
strecor mana inauntru. La fel. Lucios. Putin mai rece ca peretii albi. Racoarea se 
simte. Stau langa gaurneagra si respir aerul racoros. E din ce in ce mai cald. Oare 
de ce m-au mutat aici? 


Usa se deschide brusc. Primesc farfuria. O iau si o golesc imediat. Ii iubesc 
pe gardienii mei. Sunt fericit cand imi aduc farfuria. Acum stiu. O zi este intervalul 
dintre farfurii. E bine. Dar e foarte cald. Oare de ce? 


Ochiul cel negru ma atrage. Ma apropii din nou. Cu grija, imi bag mana 
inauntru. Deocamdata, doar palma. E bine. Nu se intampla nimic. Maine o sa 
continui. 


Azi am incercat sa ajung la capatul gaurii. Nu am ajuns. Mi-am bagat toata 
mana. Degeaba. E la fel. Lucios, mai rece decat in incapere. Unde e tot mai cald. 
Simt ca nu pot respira. Aerul e fierbinte. Stau langa ochiul negru si respir adierea 
racoroasa. MA gandesc la intunericul de dincolo. Ce bine era! O sa le spun sa ma 
duca inapoi. Maine o sa le spun sa ma mute inapoi. 


Le-am cerut. Nu mi-au dat nimic. Drept pedeapsa, m-au taiat de la portie in 
acea zi. Nu o sa le mai cer de acum nimic. Mi-e foame. Mi-e sete. Mi-e cald. Adorm, 
gandindu-ma la intunericul de dincolo. Era racoare acolo. Era bine... 


Ma uit la ochiul negru. Simt ca ma priveste si el. Incerc sa ma concentrez. 
Daca as putea sa ma micsorez, poate as reusi sa intru acolo. Caldura din incapere 
imi inunda creierul. Fierbe. 


Stiu. O sa reusesc. De azi, nu mai mananc nimic. Caldura din incapere o sa 
faca restul. Nu o sa ma mai apropii de ochiul negru. Pana ce voi fi pregatit. Pana ce 


voi reusi. Trebuie sa reusesc. 


Intunericul de dincolo ma asteapta. 


